text: Hjælp politiet med at opklare røveri mod købmand
  11 februar 2016 kl. 14.05
  Syd- og Sønderjyllands Politi beder nu befolkningen om hjælp til at opklare røveri mod købmand i Bylderup-Bov onsdag aften.
  Kort før klokken 19 onsdag aften blev Min Købmand på Bylderup-Bov Bygade udsat for røveri. En mand kom ind i forretningen med en kniv og truede sig til et mindre pengebeløb.
  Derfor søger politiet nu vidner, der har set noget usædvanligt i og omkring købmandsbutikken eller i byen i løbet af onsdagen.
  Gerningsmanden beskrives som 180-185 cm. høj og almindelig af bygning. Han talte dansk - muligvis med lidt accent. Under røveriet var han iført elefanthue, mørk trøje og blå joggingbukser.
  Lokalpolitiet i Aabenraa kan kontaktes på telefon 1-1-4.
  Hjælp os med at opklare røveri mod købmand i Bylderup-Bov. Hvem så noget onsdag i byen eller ved købmanden?... https://t.co/8fLVqQGl81
  
  